|  |  |  |
| --- | --- | --- |
|  |  | ΜΕΛΕΤΗ: |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ ΙΟΝΙΩΝ ΝΗΣΩΝ  ΔΗΜΟΣ ΚΕΦΑΛΛΟΝΙΑΣ |  | **«ΠΡΟΜΗΘΕΙΑ ΕΤΟΙΜΟΥ ΣΚΥΡΟΔΕΜΑΤΟΣ ΣΥΝΤΗΡΗΣΗΣ ΟΔΙΚΟΥ ΔΙΚΤΥΟΥ Δ.Ε ΠΑΛΙΚΗΣ»** |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |  |

1. **ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο**

**Αντικείμενο της προμήθειας**

Η γενική συγγραφή υποχρεώσεων αφορά τους όρους σύμφωνα με τους οποίους θα γίνει η προμήθεια έτοιμου σκυροδέματος και δομικού πλέγματος για την βελτίωση και επισκευή του οδικού δικτύου της Δ.Ε Παλικής.

Λοιπές λεπτομέρειες, περιγράφονται στις τεχνικές προδιαγραφές της παρούσας μελέτης.

**ΑΡΘΡΟ 2ο**

**Ισχύουσες διατάξεις**

H διενέργεια της προμήθειας διέπεται από τις ακόλουθες διατάξεις

1. Του άρθρου 2 παρ.12 του Ν. 2286/95

2.ΤηνΠ1/3305/03.11.2010 Aπόφαση του Υπουργείου Οικονομίας, Ανταγωνιστικότητας και Ναυτιλίας (Φ.Ε.Κ. 1789/12-11-2010 τ.Β)

3.Του Ν.4111/2013 (Φ.Ε.Κ.18 τεύχος Α΄)

4. Την υπ΄αριθ. 267/2015 απόφαση Δημοτικού Συμβουλίου Κεφαλλονιάς με την οποία εγκρίθηκε η μελέτη, και ο καθορισμός τρόπου εκτέλεσης της σχετικής προμήθειας.

5. Η υπ.αρ.--------- Απόφαση της Οικονομικής Επιτροπής Δήμου Κεφαλλονιάς με τις οποίες εγκρίθηκε η αποδέσμευση πίστωσης ύψους **30.000,00**€ εις βάρος του Κ.Α **30.6662.04** για την εκτέλεση της ανωτέρω προμήθειας.

6.Την υπ΄αριθ----------- απόφαση της Οικονομικής Επιτροπής περί συγκρότησης επιτροπής ΕΚΠΟΤΑ.

7.Του Δ.Κ.Κ (Ν.3463/06)

8.Του Άρθρου 2, παρ. 12, του Ν.2286/1995 ΦΕΚ 19/Α «Προμήθειες του δημόσιου τομέα ρυθμίσεις συναφών θεμάτων»

9.Του Άρθρου 2 παρ. 7, του Άρθρου 3 παρ. 10 και του Άρθρου 23 παρ. 4, 5 και 6 της υπ’αριθμ. 11389/1993 Υπ. Απόφαση (ΦΕΚ 185/τ.Β’) «Περί ενιαίου κανονισμού προμηθειών Ο.Τ.Α. (Ε.Κ.Π.Ο.Τ.Α.)» και τις σχετικές ερμηνευτικές εγκυκλίους, όπου αυτή δεν έρχεται σε αντίθεση με το Ν. 2286/95 και το Ν. 3463/2006 (Κύρωση του Κώδικα Δήμων και Κοινοτήτων)

10.Του Π.Δ. 60/2007 ΦΕΚ 64/Α «Προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ «περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών»

11.Του Π.Δ. 118/2007 ΦΕΚ 150/Α «Κανονισμός Προμηθειών Δημοσίου (Κ.Π.Δ)»

12.Του Άρθρου 10 του Ν.2880/2001 ΦΕΚ 9/Α/2001 «Πρόγραμμα “ΠΟΛΙΤΕΙΑ” για τη μεταρρύθμιση και τον εκσυγχρονισμό της Δημόσιας Διοίκησης και άλλες διατάξεις»

13.Του Ν.2647/1998 ΦΕΚ 237/Α/1998 «Μεταβίβαση αρμοδιοτήτων στις Περιφέρειες και την Αυτοδιοίκηση και άλλες διατάξεις»

14.Του ν. 3852/2010 (ΦΕΚ 87/Α) «Πρόγραμμα Καλλικράτης» «Σύσταση Αποκεντρωμένης Διοίκησης»

15.Τις σχετικές σε ισχύ εγκυκλίους που έχουν εκδοθεί κατά καιρούς και αφορούν προμήθειες ΟΤΑ, όταν αυτές δεν έρχονται σε αντίθεση με το ν.2286/95

16.Του Ν.3861/10 (ΦΕΚ 112Α/13-7-2010) Ενίσχυση της διαφάνειας με την υποχρεωτική ανάρτηση νόμων….στο διαδίκτυο<<Πρόγραμμα Διάυγεια>> και άλλες διατάξεις.

17. Το Ν.4281/2014 (ΦΕΚ 160Α/14) ¨Μέτρα στήριξης και ανάπτυξης της ελληνικής οικονομίας ,οργανωτικά θέματα Υπουργείου Οικονομικών και άλλες διατάξεις¨

18. Της παραγράφου 1 του άρθρου 37 του ν.4320/2015 για την οποία ορίζεται ότι η ισχύς των διατάξεων του Μέρους Β ΤΟΥ ΝΌΜΟΥ 4281/2014, αρχίζει από την 31η Δεκεμβρίου 2015, εκτός αν ορίζεται αλλιώς στις επιμέρους διατάξεις του.

**ΑΡΘΡΟ 3ο**

**Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί με Πρόχειρο Διαγωνισμό, με κριτήριο κατακύρωσης την συμφερότερη προσφορά, σύμφωνα με τις διατάξεις του Ε.Κ.Π.Ο.Τ.Α. και με τους όρους που καθορίζει το αρμόδιο όργανο του Δήμου.

**ΑΡΘΡΟ 4ο**

**Σειρά ισχύος συμβατικών τευχών**

1. Η Διακήρυξη Δημοπρασίας
2. Οι Τεχνικές Προδιαγραφές
3. Η Ειδική Συγγραφή Υποχρεώσεων
4. Η Γενική Συγγραφή Υποχρεώσεων
5. Η Μελέτη της Προμήθειας
6. Προϋπολογισμός Προσφοράς
7. Τιμολόγιο Προσφοράς

**ΑΡΘΡΟ 5ο**

**Αξιολόγηση προσφορών**

Η αξιολόγηση των προσφορών (συμφωνία ή όχι της τεχνικής περιγραφής της προσφοράς με τις τεχνικές προδιαγραφές της μελέτης) και η εισήγηση για την ανάθεση της προμήθειας θα γίνει από τριμελή επιτροπή του άρθρου 46 του Ε.Κ.Π.Ο.Τ.Α

**ΑΡΘΡΟ 6ο**

**Ανακοίνωση αποτελέσματος**

Ο ανάδοχος της προμήθειας αυτής, μετά την κατά νόμο έγκριση του αποτελέσματος και μετά την ανακοίνωση του αποτελέσματος, σύμφωνα με τις διατάξεις του ΕΚΠΟΤΑ άρθρο 24, υποχρεούται να προσέλθει στον Δήμο Κεφαλλονιάς, μέσα σε διάστημα (10) ημερών από την ημερομηνία κοινοποίησης της ανακοίνωσης για την υπογραφή της σχετικής σύμβασης προσκομίζοντας και την προβλεπόμενη εγγύηση καλής εκτέλεσης αυτής (άρθρο 24 ΕΚΠΟΤΑ)

**ΑΡΘΡΟ 7ο**

**Σύμβαση**

Η σύμβαση συντάσσεται από τον αρμόδιο υπάλληλο και περιλαμβάνει όλα τα στοιχεία που αναφέρονται στο άρθρο 25 του ΕΚΠΟΤΑ. Η σύμβαση καταρτίζεται με βάση τους όρους της διακήρυξης και των τευχών που τη συνοδεύουν που με την προσφορά του αποδέχεται ο ανάδοχος. Η σύμβαση δεν μπορεί να περιέχει όρους αντίθετους με τα παραπάνω στοιχεία.

**ΑΡΘΡΟ 8ο**

**Ποινικές ρήτρες – έκπτωση αναδόχου**

Εφόσον υπάρξει αδικαιολόγητη υπέρβαση της συμβατικής προθεσμίας εκτέλεσης της προμήθειας μπορούν να επιβληθούν ποινικές ρήτρες σύμφωνα με τις διατάξεις των άρθρων 27 και 33 του ΕΚΠΟΤΑ.

**ΑΡΘΡΟ 9ο**

**Παραλαβή**

Η παραλαβή της προμήθειας , θα γίνει από την αρμόδια επιτροπή ΕΚΠΟΤΑ , σύμφωνα με το άρθρο 28 του Ε.Κ.Π.Ο.Τ.Α. Η παραλαβή πραγματοποιείται μέσα στο οριζόμενο από τη σύμβαση χρόνο, κατά τα λοιπά ισχύουν τα αναφερόμενα στη σύμβαση και τα άρθρα 28, 29 του Ε.Κ.Π.Ο.Τ.Α.

**ΑΡΘΡΟ 10ο**

**Πληρωμή**

Ολόκληρη η συμβατική αξία της προμήθειας θα πληρωθεί στον προμηθευτή μετά την οριστική η τμηματική παραλαβή των υλικών, με την έκδοση χρηματικού εντάλματος πληρωμής από τον Δήμο Κεφαλλονιάς το οποίο θα συνοδεύεται από τα νόμιμα δικαιολογητικά. Χορήγηση προκαταβολής δεν προβλέπεται (άρθρο 36 ΕΚΠΟΤΑ)

**ΑΡΘΡΟ 11ο**

Η υπηρεσία διατηρεί το δικαίωμα να πραγματοποιεί έλεγχο ποιότητας των υπό προμήθεια ειδών σε πιστοποιημένα εργαστήρια σε τακτά χρονικά διαστήματα κατά την κρίση της, με έξοδα του προμηθευτή

**ΑΡΘΡΟ 12ο**

**Φόροι, Τέλη, Κρατήσεις**

Ο ανάδοχος υπόκειται σε όλους τους, βάσει των κείμενων διατάξεων, φόρους, τέλη, κρατήσεις που θα ισχύουν κατά την ημέρα της διενέργειας της προμήθειας.

Αργοστόλι 01-12-15

Ο Συντάξας Η Προϊσταμένη Τμήματος Η Προϊσταμένη Δ/νσης

Χ. Ρουχωτάς Α.Αμαραντίδου Ε. Χαϊτίδου- Παπαδήμα

|  |  |  |  |
| --- | --- | --- | --- |
|  |  |  |  |
|  |  |  |
|  |
|  |  |  |
|  |  |  |
|  |  |  |